Perdebytjie se nes | 'n Blog oor die natuur en allerdaagse gebeure,wat die lewe interessant maak | Page 2
June 2, 2017 perdebytjie	55 Comments
op sy ergste!
June 1, 2017 perdebytjie	37 Comments
het haar eie ritme!
Voor jy verder gaan, lees eers hierdie skakel, om te verstaan waaroor my inskrywing gaan:
Intussen het daar eendag vanuit die niet, ‘n mannetjievolstruis opgedaag. Die diere van die Sabie-Sand, was reeds verward oor die vaal vreemde wyfie, dat sommige sommer voet in die wind geslaan het wanneer hulle haar sien. Die mannetjie in sy broeikleredrag, het almal se senuwees op hol gehad, maar ‘n paar maande later was daar ‘n stewige spannetjie van ses kuikens. Pappa en mamma volstruis het gekloek, gevoer, touwys gemaak en beskerm.
Soos die natuur maar is, het verskeie kuikens as smullige happies in die voedselketting geëindig!
Onlangs het ons die voorreg gehad om Struisie en haar oorblywende opgeskote veerbondels te ontmoet. Struisie is heel regs en die jongelinge is al mooi groot…
Kopskote van die jongelinge, Veltie..
en Valie. Sy het selfs ‘n dik laag “eye liner” aan en ‘n blommetjie in haar vere..
Vlooitjie wou nie stilstaan nie en ek moes maar ‘n skoot van mamma Struisie se elegante nek neem..
Sy kom kuier steeds by die voertuie, maar deesdae is sy dolgelukkig en kom net om te groet..
May 27, 2017 perdebytjie	60 Comments
Die hele Leo-familie lê vanmiddag en slaap.Sondagmiddae is só vervelig as die groot vuilbaarde dik gevreet is en net wil skuinslê.Klein Liefie,besluit sy het genoeg gehad van die stilte en gaan karnuffel bietjie vir ouboet Stinkbaard.Aanvanklik is hy nie te ongeneë nie en lig darem ‘n lui poot so effe op..
Ag nee,nou raak sy darem te geniepsig met daardie skerp naeltjies en ‘n groot poot druk haar parmantige koppie styf vas,sodat sy magteloos daar lê…
Loffie sien haar penarie en kom nader om ook kragte met ouboet Stinkbaard te meet.Hy lyk maar effe versigtig,want daardie klou is soos ‘n bokshandskoen en kan ‘n allemintige snotklap uitdeel,as ‘n kleinding nie oppas nie!
Dit woel en stoei,maar ouboet doen dit versigtig en met deernis,om nie sy drie maande oue broertjie en sustertjie seer te maak nie.Hy is self vier jaar oud en begin al tekens van ‘n lieflike rooi maanhaar toon.Een van die dae sal hy en sy ander groot boeties die trop moet verlaat en hul eie gesinne begin.Intussen geniet hy die liefde en samesyn…
Na daardie stewige kopklem in ouboet Stinkbaard se pote,besluit Liefie om liewer die aftog te blaas…
Sy en Loffie stoei dat die klippe spat en jy net naels sien…
Terwyl die res van die trop snork soos hulle slaap,bedink hulle alweer ‘n volgende onnutsigheid..
May 16, 2017 perdebytjie	40 Comments
Die Schnauzers:Tienkie… Frankie en.. Neelsie.. Die wapen…die Pep Stores luiperdvelkombers en.. Chuckles,die ysbeer x hiëna…
Hy is eintlik ‘n slim outjie..
en die seekoei…
As jy nie verstaan nie,lees gister se inskrywing.
Spektakel op ‘n Maandagoggend
May 15, 2017 perdebytjie	64 Comments
Hier is drie honde aan huis…skatlike Schnauzers.Die optelbrak van die DBV,(Diere Beskermings Vereniging)kuier al van Donderdag af by hulle.Hy is ‘n kruis tussen ‘n hiëna en ‘n ysbeer….spierwit lang hare,breë gesig,gehapte oor en ‘n regteroog wat hang.Sy bek hang heeltyd oop en hy glimlag regtig.Sy naam is Chuckles.
Nou siende die Schnauzers al drie jaar lank ‘n trop op hul eie is (honde is mos maar eintlik afstammelinge van wolwe),was hierdie troppie nie te geneë met die vreemde wit gedierte nie!Dus was dit heeltyd knor,beenlig,skrop en ‘n geskarrel vir dominansie en posisies,al was die hiëna hoe vriendelik en net lus vir speel.
Soos die naweek aangaan word dinge al hoe beter en die atmosfeer verbeter ook heelwat.Natuurlik was dit yskoud en nat buite en die spulletjie was maar effentjies as dit kom by uitgaan vir plassies en sponsdorings in die tuin.Die gevolg was heelwat glipse in die huis…tot my yslike ergenis!
Vanoggend neem die Perdeby ‘n welverdiende stortbad (na ‘n woeste naweek…dit was mos MoedersWERKSdag)en die volgende oomblik breek alle hel los.Al vier honde gryp mekaar en jy sien net baarde,sterte,tande en spierwit hare waai.
Perdeby storm papnat uit die stort uit,die gang af,met die enigste wapen…’n goedkoop Pep Stores kombers,met Luiperdpatrone op.Sy slaat in die bondel in met die kombers,terwyl haar naakte lyf skud en dril.Gelukkig skrik hulle so,dat elkeen druipstert onder ‘n stoel inkruip!’n Aanval deur ‘n luiperd én ‘n seekoei op ‘n Maandagoggend,is darem een te veel vir ‘n brak!
Jimmel dit moes ‘n gesig gewees het en ek neem hulle nie kwalik dat daar op die oomblik doodse vrede heers nie…
‘n Reis op ‘n agterpad(6)…
May 12, 2017 perdebytjie	25 Comments
neem mens deur die hek van die Baviaanskloof Natuurreservaat..
Die omgewing is droog,maar ons ry tog verskeie kere oor die Rietrivier met pragtige helderskoon water en mooi plante..
Ons kom by ‘n piekniekplek,met goeie inligting op ‘n groot bord.Die Kougadam waarvan die water hier sigbaar moet wees,is heeltemal opgedroog!Die damwal is ‘n ent verder aan,maar ons het nie soontoe gegaan nie.
Ons sien heelwat boksoorte en die elegante agterkant van ‘n bedonnerde buffelbul..
Die pad klim die steiltes uit en sorg vir pragtige tonele..
Net 4×4 voertuie word aanbeveel.Dóér onder kronkel die pad op en af..
Sommige plekke raak die pad baie nou en gaan dit maar broekskeur,wanneer ander voertuie van vooraf kom.Dan is dit versigtig agteruit ry,totdat daar genoeg verbykomspasie is.By erge steiltes lê ‘n tweespoor betonstrook,vir tye wanneer die pad nat en glyerig raak..
Die uitsig is asemrowend..
Ongelukkig is ons tydjie te kort om meer te sien en doen,maar ons het ‘n goeie idee van al die skatte in hierdie wonderlike plek…